
מדינת ישראל
משרד האוצר
מינהל הרכב הממשלתי

[bookmark: _GoBack]מתפרסם בזאת מכרז פומבי מס' 2-2018 לאספקת צמיגים, אבובים וביצוע עבודות נלוות לסוגי הרכב השונים
1. השרותים לעיל מיועדים עבור משרדי הממשלה, משטרת ישראל ויחידות הסמך
2. תקופת ההתקשרות במכרז 2-2018 תהיה ל-24 חודשים (שנתיים). למזמין שמורה אופציה להאריך את תקופת ההתקשרות ל-48 חודשים נוספים, בתקופות שונות, בתנאים הזהים לתנאי ההתקשרות המקורית בכלל, ולעניין המחיר בפרט.
3. אומדן הרכישות הכולל של צמיגים עבור כלי רכב  אלה מוערך בכ-50,000  צמיגים לתקופת המכרז (שנתיים).
4. תנאים מוקדמים להשתתפות במכרז:
· רישום במנהל הרכב הממשלתי וקבלת חוברת המכרז.
· המציע הוא אישיות משפטית אחת בלבד וכל האישורים הנדרשים על פי מכרז זה, לרבות אישור, רישיון או היתר יהיו על שמה של אותה אישיות משפטית כשהם תקפים במועד הגשת ההצעות.
· אם המציע הוא תאגיד [חברה או שותפות] - המציע רשום כדין בישראל במרשם הרשמי הרלוונטי, ללא חובות אגרה שנתית לרשם החברות או השותפויות, בגין השנים הקודמות לשנה שבה מוגשות ההצעות לפניה ואינו מפר חוק ולא קיימת לגביו התראה על הכרזתו כמפר חוק. 
· אם המציע אינו תאגיד – המציע רשום כעוסק מורשה במע"מ.
· ברשות המציע יהיו כל האישורים הנדרשים לפי חוק עסקאות גופים ציבוריים, התשל"ו–1976 (להלן: "חוק עסקאות גופים ציבוריים").
· המציע הנו יבואן צמיגים מורשה מטעם משרד התחבורה ובעל רישיון בתוקף לכך בהתאם לפי צו הפיקוח על מצרכים ושירותים (ייצור מוצרי תעבורה והסחר בהם), התשמ"ג-1982.
· אישור על בדיקת אב טיפוס למוצר תעבורה (תיק מוצר) מטעם מעבדת רכב מוכרת לגבי כל אחד מהדגמים /מותגים המוצעים על ידו במסגרת המכרז
· המציע הנו בעל מחזור מכירות צמיגים שנתי בישראל של לפחות 7 מיליון ש"ח  בכל אחת מ- 3 השנים האחרונות (2014-2017 ).
· באפשרות המציע לספק את השירותים הנדרשים במכרז באמצעות רשת של לפחות  40 תקריות/תחנות שירות בפריסה ארצית על פי פירוט הדרישות ופריסת התקריות  המוגדרת בנספח  ד', כל תקריה נדרשת להיות בעלת רישיון לאחזקת מפעל לתיקון והחלפת צמיגים ואבובים, רישוי מתאים של הרשות המקומית וכן יכולת לתיקון והחלפת צמיגים בהתאם לרשימת הצמיגים המבוקשת כולל כבאיות משאיות ואוטובוסים. יש לצרף אישורי מפעל תיקון והחלפת צמיגים ורישוי מתאים של הרשות המקומית עבור כל אחת מהתקריות /תחנות השירות  המוצעות. 
· המציע הגיש ערבות מכרז כמפורט במסמכי המכרז.
· המציע לא תיאם את הצעתו עם אף גורם אחר.
·  המציע הגיש הצעה תקפה ומחייבת.
2. עיון בלתי מחייב במסמכי המכרז ניתן לבצע באתר האינטרנט של מינהל הרכש הממשלתי שכתובתו:http://www.mr.gov.il .
3. לקבלת חוברת המכרז, בה מפורטים תנאי ההשתתפות במכרז, יש לפנות למשרדי מינהל הרכב הממשלתי בירושלים, רחוב בית הדפוס 12 קומה 5 אצל גב' שקד שור, או למזכירות מינהל הרכב הממשלתי בימים א' עד ה' בין השעות 08:00-15:00 (למעט ערבי חג, חגים וימי חול המועד).
4. איש הקשר במינהל הרכב הממשלתי למכרז זה היא גב' שקד שור בטלפון 02-5016118.
5. שאלות הבהרה בנוגע למכרז תתקבלנה בכתב בלבד, לגב' שקד שור לא יאוחר מיום .7.20181 בשעה 12:00 בצהריים את הפנייה יש להעביר באמצעות הדואר האלקטרוני  shakedsh@mof.gov.il או לכתובת הדואר: רח' בית הדפוס 12, גבעת שאול ירושלים
6. הצעות למכרז תוגשנה בהתאם למפורט במכרז, ובמעטפה סגורה ללא שום סימני זיהוי של המציע, ובציון מספר המכרז בלבד, ב- 2 עותקים. המעטפות תוכנסנה לתיבת המכרזים שבמינהל הרכב הממשלתי, רחוב בית הדפוס 12 גבעת שאול ירושלים עד יום  22.7.2018 שעה 12:00 בצהריים .
7. בכל מקרה של סתירה או אי התאמה בין נוסח המודעה לבין מסמכי המכרז, יגבר האמור במסמכי המכרז.

